**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2014 ԹՎԱԿԱՆԻ ՀՈՒԼԻՍԻ 3-Ի N 710-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

|  |  |
| --- | --- |
| **1. ՀՀ ֆինանսների նախա­րա­րություն** | **16.12.2022թ.** |
| **N 01/11-4/22206-2022** |
| Հայաստանի Հանրապետության ֆինանսների նախարա­րու­թյունն ուսումնասիրել է «Հայաստանի Հանրապետության կա­ռա­վարության 2014 թվականի հուլիսի 3-ի թիվ 710-Ն որոշման մեջ փոփոխություն կատարելու մասին» ՀՀ կա­ռավարության որո­շ­ման նախագիծը (այսուհետ՝ Նախագիծ) և հայտնում է հետևյալը.  Նախագծով առաջարկվում է Հայաստանի Հանրապետության կառավարության 2014 թվականի հուլիսի 3-ի թիվ 710-Ն որոշ­ման հավելվածը շարադրել նոր խմբագրությամբ, որի արդ­յուն­քում ՀՀ պետական պահպանության ծառայությունում զինվո­րա­կան ծառայության պաշտոնների 9/4, 9/3, 8/6 և 8/4 խմբերում նա­խատեսվում է սահմանել լրավճար, որը նախկինում սահ­մանված չի եղել:  Այս առնչությամբ հայտնում ենք, որ Նախագծին կից ներ­կա­յաց­ված հիմնավորման մեջ բացակայում են նման նախա­ձեռ­նու­թյամբ հանդես գալու համար հիմք դարձած վերլուծությունները և հիմնավորումները: Ավելին, Նախագծին կից ներկայացված հիմնավորմամբ ներկայացված չէ Նախագծի ընդունումը հիմ­նա­վորող որևէ փաստարկ, ինչի արդյունքում լիարժեք կերպով հնա­րավոր չէ գնահատել նախագծով առաջարկվող կարգավո­րում­ների անհրաժեշտությունը և նպատակադրումը:  Այս կապակցությամբ ՀՀ Սահմանադրական դատարանը, 2014 թվականի դեկտեմբերի 2-ի ՍԴՈ-1176 որոշմամբ անդրա­դառ­նալով օրենսդրության հիմնավորվածությանը, արձանագրել է. «(…) օրենսդրությունը ստատիկ երևույթ չէ, այն կարող է և պետք է ենթարկվի դինամիկ փոփոխության՝ մշտապես կա­տա­րե­լագործվելով տնտեսական զարգացմանը, տեղի ունեցող միջ­ազգային ինտեգրման գործընթացներին, հասարակական հա­րա­բերությունների վերափոխմանն ու մի շարք այլ գործոններին համահունչ: (…) Միևնույն ժամանակ, սահմանադրական դա­տա­րանը կարևորում է օրենսդրական փոփոխությունների գործընթացի կայունությունն ու ներդաշնակությունը, օրենքների փոփոխման հիմնավորվածությունն ու օբյեկտիվ անհրաժեշ­տու­թյունը, ինչը հնարավորություն է ընձեռում իրավունքի սուբ­յեկտին իր վարքագիծը համապատասխանեցնել փոփոխվող օրենսդրական նորմերին՝ թույլ չտալով իրավակիրառ մար­մին­նե­րի կողմից ցուցաբերված սուբյեկտիվիզմի դրսևորում և հայե­ցո­ղության ընդլայնում:»  Այլ կերպ ասած, տվյալ դեպքում Նախագծին կից ներկայացված հիմնավորմամբ անհրաժեշտ է ներկայացնել Նախագծի ընդուն­ման հիմնավորվածությունն ու օբյեկտիվ անհրաժեշտությունը հիմ­նավոր համապատասխան փաստարկներ, ինչպիսի փաս­տե­րի բացակայության պայմաններում Նախագծի ընդունումը չի կարող լինել ընդունելի:  Հարկ ենք համարում ընդգծել նաև, որ Նախագծի ընդունումը կառաջացնի շուրջ 8.6 մլն դրամ գումարի չափով չպլա­նա­վոր­ված լրացուցիչ ծախս: | **Ընդունվել է** |
| **2. ՀՀ արդարադատության նախա­րա­րություն** | **16.01.2023թ.** |
| **N 01/27.4/1888-2023** |
| «Հայաստանի Հանրապետության կառավարության 2014 թվա­կա­նի հուլիսի 3-ի N 710-Ն որոշման մեջ փոփոխություն կատա­րելու մասին» Հայաստանի Հանրապետության կառավարու­թյան որոշման նախագծի 2-րդ կետով նախատեսվում է, որ **որո­շումը տարածվելու է 2023 թվականի հունվարի 1-ից ծագած հարաբերությունների վրա**:  Այս առումով հարկ է նշել, որ Նախագծի 1-ին կետով նախա­տես­վող **փոփոխությունը, ըստ էության, անձի իրավունքները վատ­թարացնող բնույթ է կրում, մասնավորապես՝ նախա­տես­վում է վերացնել է Հայաստանի Հանրապետության պե­տա­կան պահպանության ծառայությունում զինվորական ծա­ռա­յության պաշտոններ զբաղեցնող մի շարք անձանց ամ­սա­կան լրավճարները կամ նվազեցնել դրանց չափը:**  Այս համատեքստում հարկ ենք համարում անդրադառնալ հետևյալ իրավական կարգավորումներին ՀՀ Սահմանադրու­թյան 73-րդ հոդվածի 1-ին մասին, որի համաձայն՝ ***անձի իրա­վա­կան վիճակը վատթարացնող օրենքները և այլ իրա­վա­կան ակտերը հետադարձ ուժ չունեն:***  Նույնաբնույթ կարգավորում է նախատեսված նաև «Նորմատիվ իրավական ակտերի մասին» օրենքի 28-րդ հոդվածի 2-րդ մասով, այն է*՝ Սահմանադրության 73-րդ հոդվածին համա­պա­տաս­խան`* ***անձի իրավական վիճակը վատթարացնող օրեն­ք­նե­րը և այլ իրավական ակտերը հետադարձ ուժ չունեն*** *(…):*  Սահմանադրական դատարանը ևս անդրադարձել է անձի իրա­վական վիճակը վատթարացնող օրենքներին և այլ իրավական ակտերին հետադարձ ուժ տալու անթույլատրելիությանը:  Այսպես, ՀՀ սահմանադրական դատարանն իր՝ 2012 թվականի դեկ­տեմբերի 14-ի ՍԴՈ-1061 որոշման մեջ արձանագրել է. «8. Սահ­մանադրական դատարանն իր` ՍԴՈ-649, ՍԴՈ-723, ՍԴՈ-758, ՍԴՈ-881, ՍԴՈ-1000 որոշումներում արտահայտած իրա­վա­կան դիրքորոշումներով բազմիցս արձանագրել է անձի իրա­վական վիճակը վատթարացնող օրենքին և այլ իրավական ակտերին հետադարձ ուժ հաղորդելու անթույլատրելիությունը, կարևորելով, որ «... անձի իրավական վիճակը վատթարացնող նորմերի հետադարձ ուժի արգելման սկզբունքը` իրավական անվտանգության սկզբունքի հետ մեկտեղ, կոչված է ապա­հո­վելու լեգիտիմ ակնկալիքների հանդեպ հարգանքը», և որ անձի իրա­վական վիճակը վատթարացնող նորմերի հետադարձ ուժի արգելքը «... հանդիսանում է պետական իշխանության նկատ­մամբ վստահության և իրավական պետության սկզբունքների կարևոր բաղադրատարրերից մեկը: Այդ սկզբունքը միա­ժա­մա­նակ հանդես է գալիս որպես իրավական որոշակիության սկզբուն­քի ապահովման կարևոր երաշխիք: Օրենքի հետադարձ ուժի մերժման սկզբունքից բխում է այն արգելքը, համաձայն որի՝ անթույլատրելի է այն իրավունքների սահմանափակումը կամ վերացումը, որոնք ամրագրվել են նախկինում գործող նոր­մերի հիման վրա: Նման պարտավորություն է նաև ստանձնել Հա­յաստանի Հանրապետությունը մի շարք միջազգային պայ­մա­նագրերով»:  Ելնելով վերոգրյալ իրավական նորմերի և Սահմանադրական դա­տարանի դիրքորոշումների բովանդակային վերլուծու­թյու­նից՝ Նախագծի 2-րդ կետն անհրաժեշտ է խմբագրել, մաս­նա­վո­րա­պես՝ հետադարձ ուժ տալու վերաբերյալ իրավական կար­գա­վո­րումը հանել: | **Չի ընդունվել**  Նախագծի 2-րդ կետը, ըստ էության, չի պարունակում ան­ձի իրավական վիճակը վատթարացնող նորմ, քանի որ համաձայն Կա­ռա­վա­րու­թյան 2014 թվա­կանի հուլի­սի 3-ի N 710-Ն որոշ­ման 2-րդ կետի 2-րդ ենթակետի՝ տվյալ որո­շումն ուժի մեջ մտնե­լուց հե­տո պետական պաշ­տոն­ներ և պետական ծառա­յու­թյան պաշտոններ զբաղեց­նող անձանց բա­զա­յին աշ­խա­­տա­վար­ձի չափի կամ Պաշտ­պանության, Ար­տա­­կարգ իրավիճակների, Ար­դա­րադատության նա­խա­­­րա­­րու­թյունների, Ոս­տի­կա­­նու­թյան, Ազգային անվտան­­գության ծառա­յու­թյան համակար­գե­րում (նաև ՊՊԾ) նախատեսված պաշ­տոնների պաշտոնային դրույքաչափերի հաշ­վար­կ­ման գոր­­ծա­կից­ների ավե­լաց­­ման դեպքում նշված որոշ­­մամբ սահմանված լրա­վճար­ների չափերը ենթա­կա են նվազեցման՝ բա­զա­յին աշխատավարձի չափի կամ պաշտոնային դրույքա­չա­փի հաշվարկման համա­պա­տասխան գործակցի ավե­­լացման արդյունքում ստաց­­վող լրացուցիչ գու­մա­րի չափով, իսկ «Հայաս­տա­նի Հանրապետության 2023 թվականի պետական բյու­ջեի մա­սին» օրենքով 2023 թվա­կանի հունվարի 1-ից պե­տական պաշ­տոն և պե­տա­կան ծառայության պաշ­տոն զբաղեցնող անձանց բա­զային աշխա­տա­վար­ձի չափը սահ­մանվել է 83.200 ՀՀ դրամ: |